Mitt store fete greske bryllup

Mitt store fete greske bryllup (engelsk: My Big Fat Greek Wedding), er en romantisk komediefilm fra 2002, med Nia Vardalos og regi ved Joel Zwick.

Dette var den femte mest innbringende filmen i 2002 i USA, og er så langt den mest innbringende romantiske komedie gjennom tidene. En oppfølger, My Big Fat Greek Wedding 2, ble offentliggjort i 2016.

Handling 
30 år gamle Fotoula “Toula” Portokalos er medlem av en stor, høylytt, påtrengende gresk familie som ønsker at Toula skal gifte seg og få mange barn. Hun arbeider ved familiens restaurant i Chicago, "Dancing Zorba's" men lengter etter å gjøre noe mer med livet sitt. En dag i restauranten møter hun Ian Miller, en kjekk, hvit, protestantisk mann. Den kvelden forteller Toula at hun ønsker å begynne på college for å lære mer om datamaskiner slik at hun kan forbedre restauranten deres. Men faren hennes, Gus, blir veldig emosjonell, og påstår Toula ønsker å forlate ham. Moren hennes, Maria, trøster Toula og overtaler Gus til å godta Toulas forslag.

Etter hvert som tiden går, får Toula høyere selvtillit, og endrer seg. Hun bytter ut de tykke innrammede brillene sine, og begynner med kontaktlinser, styler håret, og begynner å bruke sminke, og annerledes klær som viser frem figuren hennes. Hun får vite om et kurs som handler om turisme og datamaskiner, og forteller tante Voula, som eier sitt eget reisebyrå, at hun senere kan bruke det hun lærer gjennom kurset på Voulas virksomhet. Voula sier seg enig, og hun og Maria overbeviser Gus om å si seg enig også.

Toulas lykkes gjennom reisebyrået, får Ian Millers oppmerksomhet, og han ber henne ut på middag. Men hun forstår at familien hennes aldri kommer til å godkjenne et forhold til en ikke-gresk, lyver Toula om at hun tar et keramikk-kurs for å møte Ian. De fortsetter et forhold, og forelsker seg. Men dette blir til slutt avslørt. Gus blir rasende over at Ian ikke ba om tillatelse fra ham før han begynte et forhold med Toula. Gus nekter å la dem fortsette å se hverandre, men de ignorerer denne regelen. Ian frir til henne, og Toula godtar. Maria forteller Gus at han må godta ekteskapet deres, men Gus forblir opprørt fordi Ian ikke er medlem av den gresk-ortodokse kirken. For å få familien til å akseptere ham, godtar Ian å bli døpt i kirken deres.

Portokalos-familien begynner endelig å godta ham, men blander seg hele tiden i planleggingen av bryllupet deres. De planlegger stygge brudepike-kjoler, og staver Ians navn feil på deres invitasjonene til bryllupet. Ians konservative foreldre møter hele familien under en ekstravagant gresk middag, men blir overveldet av opplevelsen - noe som frustrerer Gus ytterligere. Toula blir bekymret om faren hennes virkelig har godtatt den fremtidige ektemannen hennes. Maria forklarer at i oppveksten hennes opplevde familien hennes mange problemer, og foreldrene hennes ønsker bare vil at Toula skal være lykkelig.

Medvirkende 
 Nia Vardalos som Fotoula "Toula" Portokalos
 John Corbett som Ian Miller 
 Michael Constantine som Kostas "Gus" Portokalos
 Lainie Kazan som Maria Portokalos
 Andrea Martin som Moster Voula
 Stavroula Logothettis som Athena Portokalos
 Louis Mandylor som Nick Portokalos
 Gia Carides som Kusine Nikki
 Joey Fatone som Fætter Angelo
 Bruce Gray som Rodney Miller
 Fiona Reid som Harriet Miller
 Arielle Sugarman som Paris Miller
 Jayne Eastwood som Mrs. White

Referanser

Eksterne lenker 
 

Filmkomedier fra USA
Filmer fra 2002
Engelskspråklige filmer